**16 forslag fra ministeroplæg om stiftsadministrationernes opgaver, organisering, ressourcer og kompetencer**

**Forslag 1: Klarere beskrivelse af stiftsadministrationernes opgaver**

Der skelnes mellem myndighedsopgaver, rådgivnings- og vejledningsopgaver, administrative opgaver og samskabelsesopgaver

**Forslag 2: Principper for samarbejde og dialog med menighedsråd og deres repræsentanter**

Rollefordelingsgruppen fortsætter drøftelserne om principper for samarbejde og dialog. Centrale principper omfatter nærværende og kompetent rådgivning af de enkelte menighedsråd samt tæt dialog i relevante fora med menighedsrådsrepræsentanter om smidige løsninger i forbindelse med udformning af rammer, regler og it-systemer. Det foreslås endvidere at oprette en ny HR-gruppe.

**Forslag 3: Åbenhed om stifternes prioritering af myndigheds-, rådgivnings- og administrative opgaver**

Hvert stift offentliggør og afrapporterer løbende om prioriteringer og serviceniveau for de vigtigste myndighedsopgaver, rådgivnings- og vejledningsopgaver samt administrative opgaver.

**Forslag 4: Åbenhed om stifternes prioritering af**

**samskabelsesopgaver**

Hvert stift offentliggør jævnligt sine prioriteringer inden for samskabelsesopgaver.

**Forslag 5: Vedtagelse af styringsgrundlag for hvert center og styrket**

**brugerinddragelse i centerets prioriteringer**

Med henblik på at sikre klarhed om mandat, ledelse, opgavesnit samt løbende styring og prioritering af centeropgaverne bør der udarbejdes et eksplicit styringsgrundlag for hvert stiftscenter. Der

skal i den forbindelse tages stilling til, hvordan et relevant forum med repræsentanter fra de væsentligste interessenter inddrages i fastlæggelse af budget, aktivitets- og udviklingsmål.

**Forslag 6: Fleksibel tilgang til øvrige samarbejder mellem stifter**

Tværgående samarbejder mellem to eller flere stifter skal kunne ske fleksibelt og tilpasset til aktuelle behov. For at sikre klarhed om formål, mandat, ansvar og økonomi bør der udarbejdes en skriftlig vedtægt, aftale eller kommissorium.

**Forslag 7: Styrkelse af stifternes rådgivningskapacitet**

Med henblik på at imødekomme provstiers og menighedsråds stigende efterspørgsel efter specialiseret rådgivning – og for at reducere det udgiftsdrivende behov for at ansætte lokale

medarbejdere eller konsulenter med specielle faglige kompetencer – styrkes de enkelte stiftsadministrationers ressourcer til opsøgende rådgivningsaktivitet.

**Forslag 8: Styrkelse af stifternes kapacitet til samskabelsesopgaver**

Med henblik på at imødekomme den stigende efterspørgsel efter biskoppernes og stiftsadministrationers engagement i samskabelsesopgaver styrkes den enkelte stiftsadministrations ressourcer hertil generelt.

**Forslag 11: Finansiering af visse nyere opgaver i stiftscentrene**

Budgetterne for stiftscentene bør sikre en fastholdelse af de fordele, der er opnået med centrene samt tage højde for visse nyere opgaver, som ikke hidtil er indgået i budget- og bevillingsmodellen,

eller som foreslås tilført til de eksisterende centre.

**Forslag 12: Etablering af et samarbejde eller et stiftscenter om DAP**

**som fælles og åben vejlednings- og inspirationsportal**

Opdatering og kvalitetssikring af vejledningsmateriale for menighedsråd forankres og understøttes i et nyt samarbejde mellem stifterne og med inddragelse af Landsforeningen af Menighedsråd.

Samarbejdet får desuden til opgave at sikre en brugerorienteret udvikling og styrkelse af DAP (den Digitale Arbejdsplads). En arbejdsgruppe udarbejder forslag til styringsgrundlag.

**Forslag 13: Forankring af ”Menighedsråd godt i gang” i samarbejdet**

**om DAP**

Med henblik på at sikre brugerorientering og løbende kvalitetssikring af en fælles "startpakke" for nye menighedsråd samt for at understøtte det enkelte stifts lokale formidlingsopgave foreslås det

at forankre det eksisterende projektarbejde om ”Menighedsråd godt i gang” som et samarbejde mellem stifterne og med inddragelse af Landsforeningen af Menighedsråd. Det kan ske i naturlig forlængelse af samarbejdet om DAP som fælles og åben vejlednings- og inspirationsportal, jf. forslag 12.

**Forslag 14: Etablering af et servicecenter for lokaløkonomi**

Der etableres et nyt stiftscenter med henblik på specialiseret rådgivning om regnskabsføring, systemunderstøttelse, økonomiportal m.v. samt varetagelse af en række praktiskadministrative

opgaver, som i dag varetages af Kirkeministeriet. Centeret kan desuden varetage fælles indkøbs- og udbudsopgaver. En arbejdsgruppe udarbejder forslag til styringsgrundlag.

**Forslag 15: Ledelsesudvikling**

Der holdes hvert år et arbejds- og udviklingsseminar for stiftskontorchefer og biskopper med deltagelse af Kirkeministeriet, og der tilrettelægges et tværgående ledelsesudviklingsforløb for

stiftskontorchefer og biskopper med særligt fokus på stiftskontorchefernes ledelse.

**Forslag 16: Kompetenceudvikling af medarbejdere**

Der udarbejdes en strategi for udvikling af kompetencer hos medarbejdere i stiftsadministrationer og centre. Der arbejdes med identifikation af behov for nye kompetencer, videndeling og netværk. Og der etableres fælles lønpolitik, introduktionsforløb og jobbytteordning.